

REFERAT DE APROBARE
[bookmark: _Hlk9580205]a proiectului de hotărâre privind aprobarea menținerii numărului de posturi de asistenți personali ai persoanelor cu handicap grav pentru anul 2024 la Comuna Șoldanu

Stimați Consilieri ai Consiliului Local al Comunei Șoldanu
Subsemnatul, Valeriu MUSTĂȚEA, viceprimarul Comunei Șoldanu cu atribuții de primar, 
Văzând:
· Referatul înregistrat cu nr. 6389 din 16.11.2023, întocmit de Compartimentul asistență socială al Aparatului de specialitate al Primarului Comunei Șoldanu;
· Hotărârea Consiliului Local al Comunei Șoldanu nr. 78 din 24.11.2022 privind aprobarea numărului de posturi de asistenți personali ai persoanelor cu handicap grav pentru anul 2023 la Comuna Șoldanu, Județul Călăraşi;
· Hotărârea Consiliului Local al Comunei Șoldanu nr. 53 din 29.09.2023 privind aprobarea Organigramei resurselor umane de la nivelul Comunei Șoldanu şi Statului de funcții al Primăriei Comunei Șoldanu, în septembrie 2023;
· Hotărârea Consiliului Local al Comunei Șoldanu nr. 40 din 19.08.2019 privind aprobarea Regulamentului propriu cuprinzând măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Comunei Șoldanu, cu modificările și completările ulterioare;
· Hotărârea Consiliului Local al Comunei Șoldanu nr. 5 din 31 ianuarie 2020 pentru aprobarea înființării unui număr de 10 de posturi de asistenți personali ai persoanelor cu handicap pentru anul 2020 la comuna Șoldanu, județul Călăraşi;
· Hotărârea Consiliului local al Comunei Șoldanu nr. 49 din 29.09.2023 privind aprobarea alegerii
· Președintelui de ședință al Consiliului Local al Comunei Șoldanu pentru lunile octombrie, noiembrie, decembrie 2023.
Având în vedere prevederile:
· Legii asistenței sociale nr. 292/2011:
· art. 2 alin. (1) - Sistemul național de asistență socială reprezintă ansamblul de instituții, măsuri și acțiuni prin care statul, reprezentat de autoritățile administrației publice centrale și locale, precum și societatea civilă intervin pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților,
· art. 3 alin. (2) - Statul, prin autoritățile administrației publice centrale și locale, își asumă responsabilitatea de realizare a măsurilor și acțiunilor prevăzute în actele normative privind beneficiile de asistență socială și serviciile sociale;
· Legii nr. 448/2006 privind protecția și promovarea drepturilor persoanelor cu handicap, cu modificările și completările ulterioare:
· art. 40 alin. (1) - Autoritățile administrației publice locale au obligația să prevadă în bugetul local sumele necesare din care se suportă salarizarea, precum și celelalte drepturi cuvenite asistentului personal, potrivit legii. Sumele se asigură în proporție de cel mult 90% de la bugetul de stat, din sume defalcate din taxa pe valoarea adăugată, în baza numărului de beneficiari comunicat de unitățile administrativ-teritoriale:
· art. 44 - Autoritățile administrației publice locale prevăzute la art. 43 alin. (2) au obligația:
a) de a angaja și salariza asistentul personal al persoanei cu handicap grav, în condițiile prezentei legi;
b) de a asigura și garanta plata indemnizației lunare, în cazul în care persoana cu handicap grav sau reprezentantul ei legal a optat pentru aceasta.
· Hotărârii Guvernului nr. 427/2001 pentru aprobarea Normelor metodologice privind condițiile de încadrare, drepturile și obligațiile asistentului personal al persoanei cu handicap, modificată și completată:
· art. 5 alin. (1) - Contractul individual de muncă al asistentului personal se încheie cu primarul localității de domiciliu sau, după caz, de reședință, stabilită potrivit legii, a persoanei cu handicap grav, pe baza hotărârii consiliului local,
· art. 6 alin. (2) - Anual, la propunerea primarului, consiliul local va aproba numărul asistenților personali;
· Ordonanței de urgență a Guvernului nr. 57/2019 privind Codul administrativ, modificată și completată:
· [bookmark: _Hlk93656761]art. 129 alin. (2) lit. d) - Consiliul local exercită atribuții privind gestionarea serviciilor de interes local;
· [bookmark: _Hlk93656780]art. 129 alin. (7) - În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind:
a) lit. b) - serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socială;
b) lit. p) - activitățile de administrație social-comunitară.
Luând în considerare că la această dată, la Comuna Șoldanu sunt ocupate 23 de posturi din totalul de 30 de posturi de asistenți ai persoanelor cu handicap aprobate pentru anul 2023.
[bookmark: _Hlk93656873]Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, vă trimit spre competentă analiză și aprobare Proiectul de hotărâre nr. 66 din 16.11.2023 și vă propun adoptarea unei hotărâri privind aprobarea menținerii numărului de posturi de asistenți personali ai persoanelor cu handicap grav pentru anul 2024 la Comuna Șoldanu, în forma conținută în Proiectul de hotărâre.

p. PRIMARUL COMUNEI ȘOLDANU
Valeriu MUSTĂȚEA,
Viceprimarul Comunei Șoldanu cu atribuții de primar
